CELEX: 62008TN0460
Language: fi
Date: 2008-10-10 00:00:00
Title: Asia T-460/08: Kanne 10.10.2008 — Komissio v. Acentro Turismo

6.12.2008   
            
            
               FI
            
            
               Euroopan unionin virallinen lehti
            
            
               C 313/53
            
         Kanne 10.10.2008 — Komissio v. Acentro Turismo
   (Asia T-460/08)
   (2008/C 313/94)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: A. Aresu ja A. Caeiros)
   
      Vastaaja: Acentro Turismo SpA (Milano, Italia)
   Vaatimukset
   
               —
            
            
               Komissio vaatii, että Acentro Tursimo S.p.A. velvoitetaan korvaamaan pääomaa 13 497,46 euroa
            
         
               —
            
            
               Kyseinen yhtiö on velvoitettava maksamaan 2 278,55 euron suuruinen määrä viivästyskorkoina, jotka ovat erääntyneet tämän kanteen jättämispäivään mennessä, sekä maksamaan viivästyskorot, jotka kertyvät tämän kanteen jättämispäivästä pääoman tosiasialliseen maksamiseen saakka ja joiden määrä tullaan myöhemmin määrittämään Italian laissa säädetyn korkokannan perusteella
            
         
               —
            
            
               Kyseinen yhtiö on velvoitettava maksamaan viivästyskorkoa edellä mainituille niille viivästyskoroille, jotka ovat erääntyneet tämän kanteen jättämispäivään mennessä ja joiden määrä tullaan myöhemmin määrittämään kyseisten korkojen maksupäivään asti Italian laissa säädetyn korkokannan perusteella
            
         
               —
            
            
               Acentro Turismo on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisöjen komissio vaatii tällä kanteella Euroopan atomienergiayhteisön edustajana (Euratom), että ensimmäisen oikeusasteen tuomioistuin velvoittaa Italian oikeuden mukaan perustetun yhtiön Acentro Turismo S.p.A:n maksamaan 13 497,46 euron suuruisen summan viivästyskorkoineen. Tämä summa perustuu vuonna 1990 tehdyssä palveluhankintasopimuksessa N:o 349-90-04 TL ISP I, jolla kyseisen yhtiön kanssa tehtiin Ispralla toimivan matkatoimiston harjoittamista koskeva palveluhankintasopimus, määrättyihin täytäntöönpanosääntöihin.
   Komissio väittää tältä osin, että Acentro-yhtiö ei ole maksanut kahta laskua, jotka komissio lähetti sille riidanalaisen sopimuksen 8 artiklan perusteella, ja että tämän saatavan olemassaolon osoittaa riittävästi tämän sopimuksen sisältö, joten kyseinen saatava on varma, selvä ja perittävissä.